
įsakymu Nr. 1A-43
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“

INDIVIDUALIOS PRIEŽIŪROS DARBUOTOJO 
PAREIGYBĖS APRAŠYMAS

I SKYRIUS

PAREIGYBĖ

1. Specialiųjų socialinės globos namų „Tremtinių namai“ (toliau – globos namai) individualios priežiūros darbuotojas yra kvalifikuotas darbininkas.
2.  Pareigybės lygis – C. 
3. Individualios priežiūros darbuotojo pareigybė reikalinga padėti socialiniams darbuotojams teikti globos namų paslaugų gavėjams socialinės globos paslaugas, atitinkančias kiekvieno asmens savarankiškumo lygį, pagal individualius socialinės globos planus. 
4. Globos namų individualios priežiūros darbuotojas  yra tiesiogiai pavaldus socialiniam darbuotojui. Individualios priežiūros darbuotoją priima pareigoms ir atleidžia iš pareigų, nustato pareiginį atlyginimą, sudaro rašytinę darbo sutartį globos namų direktorius, įstatymų nustatyta tvarka.  

II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:

5.1. būti įgijęs socialinio darbuotojo padėjėjo, lankomosios priežiūros darbuotojo arba individualios priežiūros darbuotojo kvalifikaciją pagal atitinkamą profesinio mokymo programą arba būti išklausęs 40 akademinių valandų įžanginius mokymus, o pradėjęs dirbti – per 12 mėnesių baigti ne trumpesnius kaip 160 akademinių valandų mokymus socialinės apsaugos ir darbo ministro nustatyta tvarka, arba būti įgijęs slaugytojo padėjėjo profesinę kvalifikaciją sveikatos apsaugos ministro nustatyta tvarka ir išklausęs 40 akademinių valandų įžanginius mokymus socialinės apsaugos ir darbo ministro nustatyta tvarka;
5.2. išmanyti globos ir slaugos pagrindus, laikytis higienos normų, darbo saugos taisyklių, konfidencialumo, asmens duomenų apsaugos, etikos standartų;
5.3. būti susipažinusiam su teisės aktais ir kitais dokumentais, reglamentuojančiais atliekamas funkcijas, Socialinių darbuotojų etikos kodeksu, globos namų nuostatais, vidaus tvarkos taisyklėmis, tvarkomis, aprašais ir kitais vidaus dokumentais;
5.4. išmanyti darbo su senyvo amžiaus ir neįgaliais asmenimis specifiką, gebėti veiksmingai bendrauti ir dirbti su senyvo amžiaus asmenimis ir  asmenimis su negalia, suprasti jų specialiuosius poreikius;
5.5. būti tolerantiškam, geranoriškam, iniciatyviam, pareigingam, kūrybiškam, empatiškam, gebėti dirbti komandoje;
5.6. sugebėti savarankiškai planuoti ir organizuoti savo veiklą;
III SKYRIUS

ŠIAS PAREIGAS EINANČIO DARBUOTOJO FUNKCIJOS
6. Šias pareigas einantis darbuotojas vykdo šias funkcijas:

6.1. padeda socialiniams darbuotojams teikti paslaugų gavėjams socialinės globos paslaugas, atitinkančias kiekvieno asmens savarankiškumo lygį, amžių, sveikatos būklę pagal sudarytus individualius socialinės globos planus, pagal kompetenciją teikia siūlymus dėl šių paslaugų teikimo tobulinimo;
6.2. vykdydamas socialinių darbuotojų nurodymus arba savarankiškai teikia socialines  paslaugas;
6.3. esant poreikiui teikia maistą paslaugų gavėjams į kambarius, maitina nesavarankiškus paslaugų gavėjus, po maitinimo surenka indus ir sutvarko paslaugų gavėjo aplinką;
6.4. esant poreikiui, palydi paslaugų gavėją į valgyklą, užimtumo veiklas, lauką ir kt.;
6.5. keičia patalynę, kloja lovas, pagal poreikį keičia rūbus, juos skalbia ne rečiau kaip kartą per savaitę;
6.6. keičia sauskelnes, padeda paslaugu gavėjams atlikti higienos procedūras (maudymas, asmens higienos paslaugų suteikimas lovoje / prausimas lovoje, odos, nagų priežiūra, galvos plaukų priežiūra, burnos higiena, protezų valymas ir kt.) ir fiksuoja priežiūros, slaugos lapuose;
6.7. atlieka paslaugų gavėjų apiprausimą, maudymą pagal poreikį bet ne rečiau kaip kartą per 7 dienas;
6.8. palaiko švarą, higieną ir tvarką paslaugų gavėjų kambariuose ir sanitariniuose mazguose, naudoja valymo priemones, inventorių pagal paskirtį, prižiūri tvarką spintose ir šaldytuvuose;
6.8. atlieka generalinį kambario valymą ne rečiau kaip vieną kartą per mėnesį;
6.9. atlieka naujai atvykstančio paslaugų gavėjo kambario tinkamą paruošimą;
6.10. paruošia ir prižiūri slaugos priemones, kurių reikia slaugos veiksmams atlikti;
6.11. prižiūri paslaugų gavėjų pagalbinę įrangą (WC kėdes, basonus – anteles, vaikštynes, neįgaliojo vežimėlius ir kt.), užtikrina jos švarą ir tvarkingą būklę;
6.12. užtikrina reguliarų paslaugų gavėjų kambarių vėdinimą;
6.13. padeda paslaugų gavėjams judėti, naudotis specialiais įrenginiais, įtvarais, ramentais, lazdomis, kitomis judėjimą gerinančiomis priemonėmis;
6.14. teikia pagalbą asmeniui keičiant kūno padėtį (pagalba atsikeliant ir atsigulant į lovą, atsistojant ir atsisėdant į kėdę, vežimėlį ir kt.);
6.15. padeda pasiruošti paslaugų gavėjams, vykstantiems į išvykas, ekskursijas ar gydymo įstaiga;
6.16. stebi paslaugų gavėjų elgesį, sveikatos, socialinę būklę, apie pokyčius informuoja socialinius darbuotojus ir medicinos personalą, informuoja apie paslaugų gavėjų poreikius ir pageidavimus;
6.17. kartu su kitais globos namų darbuotojais rūpinasi paslaugų gavėjų socialinių ir buitinių įgūdžių ugdymu ir palaikymu;
6.18. padeda socialiniams darbuotojams rinkti svarbiausius duomenis, kurių reikia individualios socialinės globos planams sudaryti, pildo paslaugų gavėjų priežiūros, slaugos lapus;
6.19. savo darbe, teikdamas paslaugas, vadovaujasi orumo ir komandinio darbo principais, bendradarbiauja su kitais darbuotojais, padeda sprendžiant sudėtingas paslaugų gavėjų priežiūros situacijas;
6.20. naudoja pagalbines priemones – mobilius keltuvus, perkeliamąją lentą ar kitas panašias slaugos priemones, užtikrinančias saugų ir kokybišką paslaugų gavėjų perkėlimą bei priežiūrą;
6.21. savalaikiai reaguoja į paslaugų gavėjų pagalbos iškvietimo skambučius;
6.22. prižiūri, kad paslaugų gavėjai laikytųsi globos namų vidaus tvarkos taisyklių, padeda spręsti konfliktines situacijas ir apie jas informuoja socialinius darbuotojus;
6.23. užtikrina paslaugų gavėjų ramybę ir saugumą nakties metu (užrakina pastato duris, išjungia šviesas, užtikrina tylos rėžimą ir pan.);
6.24. esant tarnybiniam būtinumui pavaduoja kitus globos namų individualios priežiūros  darbuotojus savo kompetencijos ribose, vykdo kitus, nenuolatinio pobūdžio, socialinio darbuotojo ir socialinio darbo padalinio vadovo ir vadovybės pavedimus;
6.25. darbo metu atsakingai vykdo savo funkcijas, užtikrina produktyvų laiko panaudojimą ir savalaikį paslaugų suteikimą paslaugų gavėjams;
6.26. atsako už pareigybės funkcijoms atlikti skirtą inventorių ir priemones, kurias naudoja taupiai, racionaliai ir pagal paskirtį;
6.27. laikosi higienos ir saugos reikalavimų, t. y. naudoja asmenines apsaugos priemones, dezinfekuoja rankas ir vykdo kitus nustatytus higienos reikalavimus;

6.28. dalyvauja darbuotojų susirinkimuose ir pasitarimuose;
6.29. tobulina profesinę kompetenciją ne mažiau kaip 16 akademinių valandų per metus,  periodiškai dalyvauja intervizijose;
6.30. užtikrina konfidencialios informacijos ir asmens duomenų apsaugą, etišką bendravimą su paslaugų gavėjais, jų artimaisiais, globėjais, darbuotojais, vadovybe;
6.31. savo darbe vadovaujasi šiuo pareigybės aprašymu, globos namų darbo tvarkos taisyklėmis ir kitais teisės aktais bei atsako už jų laikymąsi.

Susipažinau: 

_____________________________________________________________________________

Individualios priežiūros darbuotojo vardas, pavardė, parašas, data

Socialinių paslaugų srities darbuotojai turi teisę:

1) dirbti psichologiškai ir fiziškai saugioje aplinkoje, higienos normas atitinkančioje darbo vietoje;
2) atsisakyti dirbti su agresyviai besielgiančiu asmeniu (šeima), jeigu toks asmens (šeimos) elgesys kelia grėsmę jo sveikatai ir (ar) gyvybei ir jeigu darbdavys neužtikrina dar bent vieno socialinių paslaugų srities darbuotojo dalyvavimo.
Susipažinau:

____________________________

 (parašas)

___________________________

 (vardas, pavardė)

____________________________

  (data)

